**Sr. Gabriela Borgarino** sa narodila 2. 9. 1880 v Boves v Taliansku. K dcéram kresťanskej lásky vstúpila v r. 1900. Žila ponížene a  v ústraní v službe starým ľuďom a chorým spolusestrám.

17. 9. 1939 sa jej zjavil Ježiš a povedal jej: **„*Mám srdce naplnené toľkými milosťami, ktoré chcem dať mojim stvoreniam. Ono je ako riava, ktorá sa vylieva. Urob všetko pre spoznanie a priblíženie mojej Božskej prozreteľnosti.“*** *Ježiš mal v ruke malý lístok, na ktorom bola napísaná táto vzácna invokácia:* **„BOŽIA PROZRETEĽNOSŤ JEŽIŠOVHO SRDCA, PREDCHÁDZAJ NÁS SVOJOU POMOCOU.“**

***„Ježiš ma uistil, že vo všetkých potrebách, či už materiálnych, duchovných, alebo mravných nám pomôže“.*** Božia prozreteľnosť Ježišovho Srdca *je nežnejšia ako príkaz lásky k Bohu a blížnemu*. Je malou cestou lásky poníženej, ktorá premieňa v zlato pre nebo všetko, čo je urobené s láskou.

**ZO SPISOV SR. GABRIELY BORGARINO**

**„Ježiš si želá, aby sa v komunite konali celkom malé skutky lásky*.* Treba ich konať s pravým úmyslom a z čistej lásky k Bohu. Vytvorí sa tak *kytica krásnych kvetov*, *ktoré budú***

***ž i a r i ť v  jeho Božskom Srdci.“***

**Keď mala sr. Gabriela nejaké ťažkosti, povedala:** **„Usilovala som sa o to, aby to nebolo navonok vidieť. Napokon mi dal Ježiš pocítiť, *že môžem pre neho natrhať zo všetkých kvetov, všade, ešte aj na snehu.* Usilujem sa čo najviac zbierať malé kvety pokory, miernosti, poníženosti, umŕtvenia.“**

**„Jeden pohľad na svätostánok a jeden na nebo prinesie duši nielen pokoj, ale i radosť.“**

Pán Ježiš povedal Gabriele: **„Ja z lásky k tebe zostávam vo svätostánku a ty z lásky ku mne zotrvaj v ošetrovni, v kuchyni. To, čo nemôžeš urobiť tak, ako by si si priala, *j a***

***n a h r a d í m* .“**

**Sr. Gabriela sa s dôverou utiekala k svätostánku: „Kde je Boh, *t a m j e* *v š e t k o*. Aj on mi hovorí, aby som v duchu vošla do tabernákula. Tu vedie ten istý život ako na zemi. *Počúva, poúča, potešuje. Ja rozprávam Ježišovi s láskou a dôverou o všetkom, čo ma postretlo, o mojich túžbach a on mi hovorí o svojich bolestiach, ktoré chcem napraviť – ak je to možné- aby na ne zabudol. A* vždy, keď som mohla niekomu urobiť radosť alebo poslúžila svojim spolusestrám, *cítila som takú spokojnosť, že som mala istotu,* že tiež robím radosť aj Ježišovi.“**

**„Ježiš chce spasiť všetkých. Každá duša je dychom jeho Božského Srdca. Aj keď tento dych bude zmiešaný s prachom tejto zeme, *zostáva vždy Božou záležitosťou a nesmie sa stratiť.“***

**„Žiadne utrpenie nie je veľké pre spásu duší... Utrpenia sú ľahkým prostriedkom k osobnému posväteniu a k záchrane množstva úbohých hriešnikov.“**

**„Všade, kde ma pošle poslušnosť, nájdem v službe Ježiša, a to mi stačí.“**

**„Rada, ktorú čerpám z nežného Ježišovho Srdca je, aby sme boli dobrí a trpezliví ku všetkým, aby sme vo všetkých videli *v ž d y a j e d i n e Ježiša a Máriu*. Čerpajte z tohto Srdca a budete šťastní.“**